Siguldas novada pašvaldības (reģ. Nr. 90000048152)

Iepirkums (Pamatojoties uz Publisko iepirkumu likuma 8.panta septītās daļas 1.punktu)

„**Veloielas izveide Pils ielā, velojoslu izveide**

**Pulkveža Brieža un Rīgas ielās, satiksmes mierināšanas risinājumi Rožu ielā, pilsētas centra transporta organizācijas shēmas realizācija**

**Siguldā, Siguldas novadā**”

(identifikācijas Nr. SNP 2019/02/SP)

Ziņojums- noslēguma protokols

Siguldā

2019.gada 8.oktobrī

1. **Identifikācijas Nr. -** SNP 2019/02/SP
2. **Datums, kad paziņojums par līgumu publicēts IUB mājas lapā internetā:**

Paziņojums nav ievietots Iepirkuma uzraudzības biroja tīmekļa vietnē, jo iepirkums tiek veikts uz PIL 8.panta septītās daļas 1.punktu.

05.09.2019. nosūtīts uzaicinājums 4 uzņēmumiem piedalīties iepirkumā.

Iepirkums tiek veikts, pamatojoties uz Publisko iepirkumu likuma 8.panta pirmās daļas 6.punktu, jo atklātā konkursā “Veloielas izveide Pils ielā, velojoslu izveide Pulkveža Brieža un Rīgas ielās, satiksmes mierināšanas risinājumi Rožu ielā, pilsētas centra transporta organizācijas shēmas realizācija Siguldā, Siguldas novadā” (identifikācijas Nr. SNP 2019/19/AK) netika iesniegts neviens piedāvājums. Saskaņā ar Publisko iepirkumu likuma 8.panta septītās daļas 1.punktu *sarunu procedūru pasūtītājs ir tiesīgs piemērot, ja atklātā konkursā nav iesniegti piedāvājumi [..] un ja netiek būtiski mainīti sākotnēja iepirkuma līguma izpildes noteikumi.* Iepirkuma komisija nav mainījusi sākotnējā iepirkuma līguma izpildes noteikumus.

Saskaņā ar 2017.gada 28.februāra Ministru kabineta noteikumiem Nr. 107 “Iepirkumu procedūru un metu konkursa norises kārtība” 178.punktu *Pasūtītājs uzaicina uz sarunām paša izraudzītus piegādātājus un ar vienu vai vairākiem no viņiem rīko sarunas par iepirkuma līguma vai vispārīgās vienošanās noteikumiem.*

1. **Pasūtītāja nosaukums, adrese -** Siguldas novada pašvaldība, Pils iela 16, Sigulda, LV-2150.
2. **Iepirkuma komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Komisijas locekļi Andis Ozoliņš

Līga Landsberga

Signe Pavasare

Andis Ozoliņš

Anita Strautmane

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8), veiktas izmaiņas komisijas sastāvā 17.01.2019. ar Siguldas novada pašvaldības domes sēdes lēmumu (protokols Nr. 2, §19).

Pieaicinātā persona, iepirkuma dokumentu sagatavotāja

PA “Siguldas Attīstības aģentūra” pilsētvides plānotāja Zane Gatere

Iepirkumu dokumentu sagatavotāja

Juriste iepirkuma jautājumos Līga Landsberga

1. **Iepirkuma priekšmets un tā īss raksturojums:**

Veloielas izveide Pils ielā posmā no Ausekļa ielas līdz Raiņa ielai, velojoslu izveide Pulkveža Brieža ielā no Strēlnieku ielas līdz Rīgas ielai un Rīgas ielā, satiksmes mierināšanas risinājumi Rožu ielā, pilsētas centra transporta organizācijas shēmas realizācija Siguldā, Siguldas novadā, kas jāveic saskaņā ar Paskaidrojuma rakstiem “Veloielas izveide Pils ielā posmā no Ausekļa ielas līdz Raiņa ielai”, “Velojoslu izveide P.Brieža ielā no Strēlnieku ielas līdz Rīgas ielai un Rīgas ielā no Pulkveža Brieža ielas līdz Ausekļa ielai”, “Satiksmes mierināšanas risinājumi Rožu ielā”, “Transporta organizācijas shēma” Darbu daudzumu sarakstu (Nolikuma 11. pielikums), Tehnisko specifikāciju (Nolikuma 2.pielikums) un līguma projektu (Nolikuma 8.pielikums).

Galvenais CPV kods: 63712700-0 (satiksmes kontroles pakalpojumi);

Papildu CPV kods: 45233141-9 (ceļu uzturēšanas darbi);

45233290-8 (ceļazīmju uzstādīšana);

45233280-5 (ceļa barjeru uzstādīšana);

45233221-4 (ceļa seguma krāsošana).

**6. Pretendenta atlases kritēriji:**

**Iesniedzamā piedāvājuma sastāvs:**

Pretendenta nosaukums, adrese.

* 1. **Atlases dokumenti:**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** | |
| 1. Pretendents piesakās dalībai iepirkumā, iesniedzot pieteikumu un informāciju par sevi. | 1.1. Pieteikums dalībai iepirkumā, ko sagatavo atbilstoši pievienotajai formai (Nolikuma 1.pielikums).  1.2. Personu apvienībai un personālsabiedrībai jāiesniedz vienošanās protokols, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma Līgumu, bez tam, vienošanās protokolā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku apliecināts apliecinājums, ka uzvaras gadījumā līdz iepirkumu līguma noslēgšanai personu apvienība tiks reģistrēta komercreģistrā.  1.3. Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| **Atlases dokumenti** | |
| 2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kura veicamo sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām ir reģistrēts, licencēts un/vai sertificēts atbilstoši attiecīgās valsts normatīvo aktu prasībām. | 2.1. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv).  2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.  2.3. Ja par iepirkuma uzvarētāju tiks atzīta piegādātāju apvienība, tās pienākums 10 (desmit) dienu laikā skaitot no dienas, kad Pasūtītājs būs tiesīgs slēgt iepirkuma līgumu, izveidot personālsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai līdzvērtīgā iestādē ārvalstīs, un iesniegt Pasūtītājam nepieciešamos dokumentus (Uzņēmuma reģistra izziņa par reģistrāciju oriģināls, Pretendenta vai notariāli apstiprināta kopija) līguma noslēgšanai. |
| 3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.  3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| 4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | 4.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| 5. Pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu Pasūtītājam nepieciešamos pakalpojuma izpildi. | 5.1. Apliecinājums, kas iekļauts pieteikumā dalībai iepirkumā (pēc formas – Nolikuma 1.pielikums).  5.2 Informācija par tehnisko nodrošinājumu (Nolikuma 10.pielikums). |
| 6. Pretendenta gada finanšu apgrozījums, par iepriekšējiem trīs pārskata gadiem ne mazāk kā 100 000,00 euro.  Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks, kā 100 000,00 euro.  Ja Pretendents ir personu apvienība[[1]](#footnote-1), tās saimnieciskais un finansiālais stāvoklis ir atbilstošs konkrētā līguma izpildei, ja kopā visu personu apvienībā iesaistīto dalībnieku finanšu apgrozījums par katru no iepriekšējiem trīs pārskata gadiem ir ne mazāks kā 100 000,000 euro. | 6.1. Pretendenta apliecinājums par Pretendenta gada finanšu apgrozījumu, norādot apgrozījumu par katru gadu atsevišķi atbilstoši Nolikuma 4.6.punkta prasībām. Pretendentiem, kas dibināti vēlāk apliecinājums par gada finanšu apgrozījumu nostrādātajā periodā. Apliecinājumam pievieno izdruku no Valsts ieņēmumu dienesta Elektroniskās deklarēšanas sistēmas par iepriekšējiem trīs pārskata gadiem vai norāda tīmekļa vietnes adresi, kur iepriekš minētie dokumenti ir pieejami bezmaksas.  6.2. Ja Pretendents ir reģistrēts ārvalstī, lai apliecinātu atbilstību Nolikuma 4.6.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam. |
| 7. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze vertikālo un horizontālo satiksmes līdzekļu uzstādīšanā, kur:  1) vienā objektā, veikta satiksmes organizācijas tehnisko līdzekļu – ceļa zīmju uzstādīšana, satiksmi organizējošo ceļa stabiņu uzstādīšana, horizontālo marķējumu uzklāšanā ar krāsu un termoplastu;  Vai  2) vienā objektā veikta satiksmes organizācijas tehnisko līdzekļu – ceļa zīmju uzstādīšana, vienā objektā veikta satiksmi organizējošo ceļa stabiņu uzstādīšana un vienā objektā veikta horizontālo marķējumu uzklāšana ar krāsu un termoplastu;  darbi ir pilnībā pabeigti līgumā noteiktajā termiņā un kvalitātē), un par iepriekšminētajiem darbiem ir saņēmis pozitīvas atsauksmes no darbu pasūtītāja. | 7.1. Pretendentam ir jāiesniedz pasūtītāju pozitīvas atsauksmes par katra Nolikuma 4.pielikuma tabulā norādītā līguma izpildi, kurās apliecināta Pretendenta pieredze. Ja pretendents veicis darbus kā apakšuzņēmējs, papildus objekta pasūtītāja atsauksmei, kas izsniegta ģenerāluzņēmējam, nepieciešama ģenerāluzņēmēja atsauksme un apliecinoši dokumenti par paveikto darbu apjomu (Nolikuma 4.pielikums).  7.2. Pretendentam ir jāiesniedz informācija par savu un/vai Nolikuma 4.4.punktā minēto personu pieredzi(Nolikuma 4.pielikums). |
| 8. Pretendentam jānodrošina darbu vadītājs, kuram jābūt ceļa inženiera kvalifikācijai.  Darbu vadītājam iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze vertikālo un horizontālo satiksmes līdzekļu uzstādīšanā, kur:   1. vienā objektā, veikta satiksmes organizācijas tehnisko līdzekļu – ceļa zīmju uzstādīšana, satiksmi organizējošo ceļa stabiņu uzstādīšana, horizontālo marķējumu uzklāšanā ar krāsu un termoplastu;   vai   1. vienā objektā veikta satiksmes organizācijas tehnisko līdzekļu – ceļa zīmju uzstādīšana, vienā objektā veikta satiksmi organizējošo ceļa stabiņu uzstādīšana un vienā objektā veikta horizontālo marķējumu uzklāšana ar krāsu un termoplastu (darbi ir pilnībā pabeigti līgumā noteiktajā termiņā un kvalitātē). | 8.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas nodrošinās līguma izpildē darbu vadītājs, kuram būs ceļa inženiera kvalifikācija atbilstoši Latvijas Republikas normatīvajiem aktiem (Nolikuma 9. pielikums).  8.2. Darbu vadītājam par norādītajiem darbiem jāiesniedz dokumenti, kas apliecina darbu vadītāja pieredzi attiecīgo darbu veikšanā (Nolikuma 9. pielikums)*.*  8.3. Piedāvājumā iekļauj speciālista pašrocīgi parakstītu apliecinājumu par dalību iepirkuma līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības. Dokuments iesniedzams PDF formātā.  8.4. Pretendenta piedāvājumā norādītā ārvalstu speciālista kvalifikācijai jāatbilst speciālista valsts normatīvo aktu prasībām. |
| 9. Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 4. punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | 9.1. Ja Pretendents plāno piesaistīt apakšuzņēmēju/s, piedāvājumā ir jāiekļauj:  4.9.1. informācija par apakšuzņēmējiem un apakšuzņēmēju apakšuzņēmējiem, kuru veicamo darbu vērtība ir vismaz 10% (5.pielikums);  9.2. apakšuzņēmēja un apakšuzņēmēja apakšuzņēmēja apliecinājums(6. pielikums). |
| 10. Pretendentam līguma slēgšanas tiesību piešķiršanas gadījumā jānodrošina darbu garantijas laika garantija 10 % (desmit procentu) apmērā no izpildīto darbu kopsummas. | 10.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas 15 (piecpadsmit) darba dienu laikā pēc objekta Galīgā Darbu nodošanas – pieņemšanas akta parakstīšanai no abiem Līdzējiem dienas iesniegs bankas vai apdrošināšanas sabiedrības līguma darbu garantijas laika garantiju 10 % (desmit procentu) apmērā no izpildīto darbu kopsummas saskaņā ar iepirkuma līguma projektā (Nolikuma 8.pielikumā) izvirzītajām prasībām. |
| **Tehniskais piedāvājums** | |
| 11. Tehniskais piedāvājums jāsagatavo un jāiesniedz saskaņā ar Paskaidrojuma rakstu darbu daudzumu kopsavilkumā (Nolikuma 11.pielikums) un Tehniskajā specifikācijā (Nolikuma 2.pielikums) noteiktajām prasībām un Tehniskā piedāvājuma Darbu apjomi - Tāmes (Nolikuma 3.pielikums). | 11.1. Tehniskais piedāvājums jāsagatavo un jāiesniedz saskaņā ar Paskaidrojuma rakstu darbu daudzumu sarakstu (Nolikuma 11.pielikums) prasībām un Tehniskā piedāvājuma Darbu apjomi - Tāmes (Nolikuma 3.pielikums)  11.2. Darbu izpildes laika grafiks (sastādīts atbilstoši darbu apjomu sarakstam – kalendārās dienās).  11.3. Darbu garantijas laiks (norādīt mēnešos) (Nolikuma 1.pielikums).  Garantijas prasības: darbu garantijas laikam ir jābūt ne īsākam kā 24 (divdesmit četri) mēneši, skaitot no dienas, kad līgumsaistības ir izpildītas (nodošanas – pieņemšanas akts).  11.4. Satiksmes organizācijas shēmas, atbilstošas darbu izpildes laika grafikam. |
| **Finanšu piedāvājums** | |
| 12. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma (Nolikuma 7. pielikums) formai. | 12.1. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma (Nolikuma 7. pielikums) formai. |
| **Citas prasības** | |
| 13. Citi dokumenti | 13.1. Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām. |

**7. Piedāvājumu izvēles kritēriji:**

7.1. Pēc Pretendentu piedāvājumu atlases pārbaudes, Tehnisko un Finanšu piedāvājumu atbilstības pārbaudes Nolikumā noteiktajām prasībām, no atbilstošajiem piedāvājumiem Pasūtītāja Iepirkuma komisija izvēlas piedāvājumu saskaņā ar Publisko iepirkumu likuma 51.pantā paredzēto piedāvājuma izvēles kritēriju – saimnieciski visizdevīgākais piedāvājums, kuru nosaka, ņemot vērā tikai piedāvāto kopējo cenu. Par saimnieciski visizdevīgāko piedāvājumu tiks atzīts Pretendenta piedāvājums, kura piedāvātā cena ir lētāka par pārējo pretendentu piedāvātajām cenām.

7.2. Vērtējot piedāvājumu, Pasūtītāja Iepirkuma komisija ņems vērā tā kopējo cenu bez pievienotās vērtības nodokļa.

7.3. Ja Pasūtītāja Iepirkuma komisija konstatē, ka atbilstoši noteiktajam piedāvājuma izvēles kritērijam vairākiem piedāvājumiem novērtējums ir vienāds, tad līguma slēgšanas tiesības tiek piešķietas pretendentam, kuram ir lielāka vidējā sociālā nodokļa iemaksa valsts budžetā par vienu Pretendenta darbinieku pēdējā darbības gadā.

**8. Iesniegtie pretendentu piedāvājumi, iesniegšanas datums un laiks, piedāvātā cena.**

|  |  |  |  |
| --- | --- | --- | --- |
| **Nr.** | **Pretendents** | **Iesniegšanas datums un laiks** | **Cena EUR bez PVN** |
| **1. SIA ”M-2 ”** | | **piedāvājums iesniegts 12.09.2019. plkst. 12:25** | **80451.00** |
| **2. SIA ”Hodos”** | | **piedāvājums iesniegts 12.09.2019. plkst. 12:35** | **89947.35** |

**9. Lēmuma pieņemšana:**

2019.gada 8.oktobrī Siguldas novada pašvaldības Iepirkuma komisija konstatēja, ka abu pretendentu piedāvātā līgumcena būtiski pārsniedz Siguldas novada pašvaldības budžetā piešķirtos līdzekļus, saskaņā ar iepirkuma nolikuma 8.1.8. un 8.1.10.apakšpunktu atklāti balsojot, Siguldas novada pašvaldības Iepirkuma komisija (I.Zālīte, R.Bete, S.Pavasare, A.Ozoliņš, L.Landsberga) atklāti balsojot, ar 5 balsīm „par”, „pret” – nav, „atturas” – nav, nolemj, pārtraukt iepirkuma procedūru.

Iepirkuma komisijas priekšsēdētāja I.Zālīte

1. Prasība par finanšu apgrozījumu ir attiecināma uz tiem personu apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi [↑](#footnote-ref-1)